paragraph_text: Pružali su snažan otpor rimskom osvajanju. Za vrijeme Batonovog ustanka (6. – 9. godine pr. Kr.) nekoliko ilirskih plemena iz Panonije i Dalmacije pobunili su se protiv rimske vlasti, visokih poreza i prisilne regrutacije. Baton Breučki je bio vođa Breuka, a Pines i Baton I predvodili su Dezitijate. Rimske trgovačke rute su bile prekinute a vojne jedinice uništene. Za samo nekoliko tjedana teritorija na kojoj je današnja Bosna i Hercegovina bila je izgubljena za Rim. Rimljani su morali angažirati oko 15 legija i saveznike iz Trakije kako bi ugušili ustanak. Nakon teških gerilskih borbi u bosanskim planinama i močvarama Panonije, Breuci su poraženi i porobljeni. Mnogi su bili raseljeni u Daciju gdje su se asimilirali s lokalnim stanovništvom<ref>Ion Grumeza, Dacia: Land of Transylvania, Cornerstone of Ancient Eastern Europe, str. 51. ISBN 0761844651 Prema nalazu rimske vojničke diplome iz Slavonskog Broda, pronađene u Slavonskom Šamcu (datiranu u 71. godinu u doba vladavine cara Vespazijana) centurion kojem je dodijeljena diploma bio je časnik u carskoj rimskoj vojsci. Zvao se Likaj, sin Birsa iz Marsonie i bio je Breuk. To govori o brzoj asimilaciji domaćeg stanovništva u Rimsko Carstvo. Iliri su činili značajne snage rimske vojske nakon prvog stoljeća i slovili su kao odlični vojnici.